<classify> Mwaka 2019 miongoni mwa mambo yaliyotikisha katika tasinia ya burudani nchini ni pamoja na Harmonize Kondeboy kujiondoa katika lebo yake ya WCB-Wasafi. Ni uamzi ambao Konde boy aliuchukua katika mazingira ambao wengi hawakuamini na alitakiwa kulipa lebo hiyo Sh500 milioni kama fidia ya kuvunja mkataba. Hivi sasa Konde boy anafanya shughuli zake za mziki nje ya wasafi akiwa na menejimenti mpya, kutokana na ukubwa aliokuwa ameufikia msanii huyo watu walidhani kuwa lebo hiyo ingeteteleka lakini wapi tunaona wanasonga tu. Kutokana na ukubwa wake ni dhahiri kuwa aliacha pengo hata kama halionekani na sasa inaonekana wazi mbadala wake unatafutwa. Siku za hivi karibuni Afisa Mtendaji Mkuu wa Wasafi Diamond Platinumz pamoja na washirika wake wameonekana katika picha na matukio tofauti wakiwa na mkali mwingine wa bongo fleva Mario. Mario ambaye anatamba na vibao kibao kama kibonge na inatosha unaweza kusema ni miongoni mwa wasanii bora kabisa kwa sasa. Siku za karibuni picha za mario akiwa pamoja na wafuasi wa WCB pamoja na Diamond mwenyewe zimeonekana sasa na inasemekana tayari kuna nyimbo kafanya na Diamond na nyingine alizorekodia katika studio za WCB. Taarifa zinasema muda wowote Mario anaweza akasainiwa na lebo hiyo kubwa inayotamba nchini.  <topic>: BURUDANI 